CELEX: 32017D0038
Language: ro
Date: 2016-10-28 00:00:00
Title: Decizia (UE) 2017/38 a Consiliului din 28 octombrie 2016 privind aplicarea cu titlu provizoriu a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte

14.1.2017   
            
            
               RO
            
            
               Jurnalul Oficial al Uniunii Europene
            
            
               L 11/1080
            
         DECIZIA (UE) 2017/38 A CONSILIULUI
   din 28 octombrie 2016
   privind aplicarea cu titlu provizoriu a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), articolul 91, articolul 100 alineatul (2), articolul 153 alineatul (2), articolul 192 alineatul (1) și articolul 207 alineatul (4) primul paragraf, coroborate cu articolul 218 alineatul (5),
   având în vedere propunerea Comisiei Europene,
   întrucât:
   
               (1)
            
            
               La 24 aprilie 2009, Consiliul a autorizat Comisia să înceapă negocieri în vederea unui acord economic și comercial cuprinzător (CETA) cu Canada.
            
         
               (2)
            
            
               În conformitate cu Decizia (UE) 2017/37 (1), Acordul economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (2) (denumit în continuare „acordul”), a fost semnat la 30 octombrie 2016.
            
         
               (3)
            
            
               Articolul 30.7 alineatul (3) din acord prevede posibilitatea aplicării cu titlu provizoriu a acordului.
            
         
               (4)
            
            
               Acele părți din acord care intră în domeniul de competență a Uniunii pot să se aplice cu titlu provizoriu, până la finalizarea procedurilor necesare pentru încheierea sa.
            
         
               (5)
            
            
               În temeiul articolului 218 alineatul (7) din Tratatul privind Funcționarea Uniunii Europene, Consiliul ar trebui să autorizeze Comisia să aprobe modificările anexei 20-A la acord care urmează să fie adoptate de Comitetul mixt CETA, astfel cum se prevede la articolul 26.1 din acord, pe baza unei recomandări din partea Comitetului CETA pentru indicații geografice, în temeiul articolului 20.22 din acord.
            
         
               (6)
            
            
               În conformitate cu articolul 30.6 alineatul (1) din acord, acordul nu conferă drepturi sau obligații care pot fi invocate direct înaintea instanțelor judecătorești din Uniune sau din statele sale membre,
            
         ADOPTĂ PREZENTA DECIZIE:
   Articolul 1
   (1)   Acordul economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte („acordul”), se aplică cu titlu provizoriu de către Uniune, astfel cum se prevede la articolul 30.7 alineatul (3) din acord, până la finalizarea procedurilor pentru încheierea acestuia și sub rezerva următoarelor dispoziții:
   
               (a)
            
            
               se aplică cu titlu provizoriu numai următoarele dispoziții ale capitolului opt din acord („Investiții”) și numai în măsura în care privesc investițiile străine directe:
               
                           —
                        
                        
                           articolele 8.1-8.8;
                        
                     
                           —
                        
                        
                           articolul 8.13;
                        
                     
                           —
                        
                        
                           articolul 8.15, cu excepția alineatului (3); și
                        
                     
                           —
                        
                        
                           articolul 8.16;
                        
                     
         
               (b)
            
            
               În măsura în care privesc investițiile de portofoliu, protecția investițiilor sau soluționarea litigiilor privind investițiile dintre investitori și state, nu se aplică cu titlu provizoriu următoarele dispoziții din capitolul treisprezece din acord („Servicii financiare”):
               
                           —
                        
                        
                           articolul 13.2 alineatele (3) și (4);
                        
                     
                           —
                        
                        
                           articolele 13.3 și 13.4;
                        
                     
                           —
                        
                        
                           articolul 13.9; și
                        
                     
                           —
                        
                        
                           articolul 13.21;
                        
                     
         
               (c)
            
            
               nu se aplică cu titlu provizoriu următoarele dispoziții din acord:
               
                           —
                        
                        
                           articolul 20.12;
                        
                     
                           —
                        
                        
                           articolele 27.3 și 27.4, în măsura în care respectivele articole se aplică procedurilor administrative, controlului jurisdicțional și căilor de atac la nivelul statelor membre;
                        
                     
                           —
                        
                        
                           articolul 28.7 alineatul (7);
                        
                     
         
               (d)
            
            
               aplicarea cu titlu provizoriu a capitolelor 22, 23 și 24 din acord respectă partajarea competențelor între Uniune și statele membre.
            
         (2)   Pentru a determina data aplicării cu titlu provizoriu, Consiliul stabilește data până la care trebuie transmisă Canadei notificarea menționată la articolul 30.7 alineatul (3) din acord.
   (3)   Data de la care acordul se va aplica cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.
   Articolul 2
   În sensul articolului 20.22 din acord, modificările anexei 20-A la acord prin decizii ale Comitetului mixt CETA trebuie aprobate de Comisie în numele Uniunii.
   Dacă se primește o opoziție în cadrul examinării indicațiilor geografice, efectuată în temeiul articolului 20.19 alineatul (1) din acord, dar nu se poate ajunge la niciun acord între părțile interesate, Comisia își adoptă poziția în conformitate cu procedura stabilită la articolul 57 alineatul (2) din Regulamentul (UE) nr. 1151/2012 al Parlamentului European și al Consiliului (3).
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 28 octombrie 2016.
      
         
            Pentru Consiliu
         
         
            Președintele
         
         M. LAJČÁK
      
   
   
      (1)  Decizia (UE) 2017/37 a Consiliului din 28 octombrie 2016 privind semnarea, în numele Uniunii Europene, a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (a se vedea pagina 1 din prezentul Jurnal Oficial.).
   
      (2)  a se vedea pagina 23 din prezentul Jurnal Oficial.
   
      (3)  Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).